Her er de første officielle billeder af Galaxy Note 10

Samsungs stylus-udstyrede flagskib, Galaxy Note 10, lanceres den 7. august, men allerede nu er de første officielle billeder af enheden angiveligt lækket. Billederne er lagt på nettet af ikke bare en, men to uafhængige og meget pålidelige kilder, så der er nærmest ingen tvivl om, at billederne er ægte. Billederne viser, at Samsung vil gå Huawei bedene med en skinnende blå-lilla udgave, der minder ikke så lidt om det farveskema som kineserne introducerede med P30 Pro.

Galaxy Note 10 i Huawei blå-lilla udgave.

Mere interessant er det naturligvis, at billederne bekræfter en del af de rygter, der har floreret om Note 10’eren; ikke mindst triple-kameraet på bagsiden, de usædvanligt tynde rammer om skærmen og et centreret punch-hole til frontkameraet.

En ting der mangler, er fingeraftryksscanneren, hvilket kan tyde på, at den er integreret direkte i skærmen. Den har også en fysisk knap mindre end tidligere modeller, hvilket sandsynligvis er Bixby-knappen, der er lagt i graven.

Tre Galaxy Note 10 modeller

Modellen på billederne er angiveligt den lille 6,3 tommer udgave, men rygterne hævder at Samsung også vil lancere en kolossal 6,75 tommer variant – såvel som en 5G-variant.

Billederne er oprindeligt lækket af Roland Quandt fra WinFuture og MySmartPtice-skribenten Ishan Agerval. Begge regnes for at være meget troværdige rygtesmede.

Her er de første officielle billeder af Galaxy Note 10