Samsung Galaxy Note 10 kommer i fire varianter

Mens Samsung gavmildt har lavet forskellige udgaver af sin Galaxy S-serie, har der typisk kun været en enkelt udgave af Galaxy Note. Indtil nu. Ifølge et nyt rygte fra Sydkorea pønser Samsung på at lancere hele fire forskellige udgaver af Note 10.

Kilder har sagt til ET News, at Samsung håber at kunne gentage successen, den har haft med den relativt billige Galaxy S10e, der har færre features og en lavere prislap end den dyrere Galaxy S10.

Den såkaldte Galaxy Note 10e forventes at få samme 6,4 tommer AMOLED-skærm som Galaxy Note 9 fra sidste år, mens den dyrere Galaxy Note 10 vil være udrustet med en lidt større 6,7-tommer skærm.

Ud over Note 10 og Note 10e hævder rygterne også at Samsung vil lancere to varianter af 5G-udgaven af Note 10. De vil sandsynligvis få skærmstørrelser på 6,28 og 6,75 tommer, såvel som en række kameraer på bagsiden. Et rygte hævder at det bliver et tredobbelt kamera a la Galaxy s10 Plus mens et andet rygte hævder at et firedobbelt kamera med dybdesensor som set på den kommende S10 5G.

Note 10-modellerne vil sandsynligvis være udrustet med Qualcomm Snapdragon 855- chipset herhjemme og Exynos 9820 i andre regioner.

Hvis Samsung følger sin normale plan, vil Note 10-telefonerne blive præsenteret af Samsungbossen DJ koh til august.

Samsung Galaxy Note 10 kommer i fire varianter